open-index/open-wikipedia-markdown huggingface dataset:
ოვსადი

**ოვსადი** () — ფრინველთა გვარი ბეღურასნაირთა რიგისა. პატარ-პატარა ფრინველებია (სხეულის სიგრძე 12,5-20 სმ, მასა 13-16 გ). საქართველოში გვხვდება ორი სახეობა: მინდვრის ოვსადი (*Saxicola ruberta*) და შავთავა ოვსადი (*Saxicola torquata*), რომლებიც მოფრინავენ მარტ-აპრილში, ხოლო მიფრინავენ სექტემბერში. ბუდობენ მიწაზე, ბუდეს იკეთებენ ქვებში, ბუჩქებში, ნიადაგის კოლბოხებში. დებენ 3-7 კვერცხს, კრუხობა გრძელდება 13 დღე-ღამე.

## ლიტერატურა 
კატეგორია:ბეღურასნაირნი
მულენ რუჟი

thumb|200px|პლაკატი
thumb|200px|მულენ რუჟი დღისით
thumb|200px|... და ღამით

**მულენ რუჟი** ( „წითელი წისქვილი“; ასევე გვხვდება როგორც *მულენ-რუჟი*, *მულინ რუჟი*) — პარიზის კლასიკური კაბარე, აშენებულია 1889 წელს. მდებარეობს პარიზის მე-18 ოლქში, კლიშის ხეივანზე, "წითელი ფარანების" რაიონში, მოედან პიგალის გვერდით.

მეტრო: მე-2 ხაზი, სადგური *Blanche*.

## ისტორია 
1889 წლის 5 ოქტომბერს, ჟოსეფ ოლერმა და მისმა კომპანიონმა შარლ ზიდერმა პარიზის ცენტრში, ბლანშის მოედანზე, კაბარე გახსნეს, რაც დააკავშირეს მსოფლიო ექსპოზიციისა და ეიფელის კოშკის გახსნას. 

მულენ რუჟში იკრიბებოდნენ როგორც საშუალო ფენის წარმომადგენლები, ისე არისტოკრატები, ხელოვანები (პიკასო, უაილდი), სამეფო ოჯახის წარმომადგენლები, მაგალითად, უელსის პრინცი. 

ყველაზე მეტად კი ხალხს ცეკვა კანკანი იზიდავდა.

## მულენ რუჟის კულტი 
ცნობილ კაბარეზე გადაღებულია უამრავი ფილმი, მათ შორის:
* მულენ რუჟი (1928)
* მულენ რუჟი (1934)
* მულენ რუჟი (1939)
* მულენ რუჟი (1944)
* მულენ რუჟი (1952)
* მულენ რუჟი (2001)

გარდა ამისა, მულენ რუჟის შესახებ დაწერილია ბევრი სიმღერა და მუსიკა. მათ შორის ერთ-ერთი ყველაზე ცნობილია 'საუნდტრეკი' ფილმისთვის „მულენ რუჟი!“, რომელსაც კრისტინა აგილერა, პინკი, ლილ კიმი და მია ასრულებენ.

## რესურსები ინტერნეტში 
* Moulin Rouge Paris — ოფიციალური საიტი

კატეგორია:პარიზი
კატეგორია:კაბარე
ედიტ კელერ-ჰერმანი

**ედიტ კელერ-ჰერმანი** (; დ.17 ნოემბერი, 1921,  დრეზდენი — გ. 12 მაისი, 2010, ინგოლშტადტი) — გერმანელი  მოჭადრაკე. საერთაშორისო დიდოსტატი (1978). გერმანიის (1942, 1947, 1951, 1952 და 1953) და  გდრ-ს (1950, 1952, 1956,1957 და 1960) ჩემპიონატების გამარჯვებული. 1950-იან წლებში წარმატებით გამოდიოდა  მსოფლიოს ჩემპიონატებში ქალთა შორის:

1949/50 — ტურნირი მსოფლიოს  პირველობაზე ჭადრაკში ქალთა  შორის — V-VII 

#1952 — პრედენდენტთა ტურნირი — IV-VI
#1955 — პრედენდენტთა ტურნირი — III
#1959 — პრედენდენტთა ტურნირი — IV-V

სათვეში ედგა გდრ-ს ნაკრებს პირველ სამ საჭადრაკო ოლიმპიადაზე, სადაც პირველ დაფაზე დაიკავა I (1957 — 10,5 ქულა 14-დან) და II (1963-11,5 ქულა 14-დან) ადგილები.

წარმატებით თამაშობდა სხვადასხვა  საერთაშორისო ტურნირებში:

#1954/55 ჰასტნგსი — I (მამაკაცთა  ბ  ტურინირი)
#1957 ვენა — I
#1960 ბუდაპეშტი — IV 
#1967 ჰალე — I.

## რესურსები ინტერნეტში
* 
* 

## სქოლიო
კატეგორია:გერმანელი მოჭადრაკეები
კატეგორია:დაბადებული 17 ნოემბერი
კატეგორია:დაბადებული 1921
კატეგორია:გარდაცვლილი  12 მაისი
კატეგორია:გარდაცვლილი  2010
Acutiramus

**Acutiramus** — ნამარხი გვარი ევრიპტერიდების რიგისა. არსებობდნენ ლუდლოუდან - ადრეულ დევონამდე. დიდი ზომის ცხოველები იყვნენ. სიგრძით 2 მეტრს აღწევდნენ, მარწუხი 5 სანტიმეტრისა გააჩნდათ.

## იხილეთ აგრეთვე 
* Pterygotus 
* Pterygotidae 

## რესურსები ინტერნეტში 
* http://eurypterids.net/Pterygotids2.html 
* Acutiramus. Eurypterids.net 
* Acutiramus. BioLib
* პტერიგოტუსის მარწუხის ნაშთი (*Acutiramus*) 
* Acutiramus. Palaeos  
* გიგანტური ზღვის მორიელის ნაშთი (*Acutiramus*) 

კატეგორია:ევრიპტერიდები
ლონგირი

მინიატიურა
**ლონგირი**, **ლონგიირი** ან **ლონგიირბიუენი** () — ნორვეგიის ზღვისიქითა ტერიტორიის სვალბარდის ანუ შპიცბერგენის უმსხვილესი დაბა და დასახლებული პუნქტი. ლონგირი მსოფლიოში ყველაზე ჩრდილოეთით მდებარე დასახლებაა ათასზე მეტი მცხოვრებით. დაბასთან ახლოს მსოფლიოში ყველაზე ჩრდილოეთით მდებარე აეროპორტია განლაგებული რეგულარული რეისებით. აქვეა სვალბორდის საერთაშორისო უნივერსიტეტი (თავის მხრივ, ყველაზე ჩრდილოეთით მდებარე უნივერსიტეტი).

## ისტორია 
ქალაქი 1906 წელს ამერიკელმა მეწარმე-ინჟინერმა ჯონ მონრო ლონგიირმა (1850-1922) დააარსა. მან ამ ადგილას ნახშირის საბადო გახსნა. 1916 წელს დასახლება ნორვეგიულ კომპანია Store Norske-ს მიჰყიდეს.

მეორე მსოფლიო ომის დაწყებისას, ნორვეგიის ოკუპაციის დროს, დასახლების (იმხანად) 765 მკვიდრმა დიდ ბრიტანეთს მიაშურა ევაკუაციისთვის. დაბაც და ბევრი მაღაროც 1943 წლის 8 სექტემბერს გერმანული ლინკორის შარნჰორსტიდან და ნაღმმზიდებიდან გახორციელებული დაცხრილვების შედეგად განადგურდა, თუმცა ომის დასრულებისთანავე, მალევე აღადგინეს.

1970-იანი წლების შუახანებიდან ნორვეგიის მთავრობამ დაბაში სოციალური ცხოვრების ნორმალიზაციისა და ინფრასტრუქტურის განვითარების კურსი აიღო. 1990-იანი წლებისთვის ნახშირმოპოვება თითქმის გაჩერდა. დღეისათვის ერთადერთი მაღარო მოქმედებს, ისიც მხოლოდ დაბის ელექტროენერგიით მოსამარაგებლად. იმავე წლებში იწყება ტურიზმის მნიშვნელოვანი განვითარება და სამეცნიერო-კვლევითი საქმიანობა.

## გეოგრაფია და კლიმატი 
thumb
ლონგირი კუნძულ დასავლეთ შპიცბერგენზე მდებარეობს, ადვენტ-ფიორდის ნაპირზე სანაპირო ზოლში. ორივე ნაპირზე ზამთრობით აშრობადი მდინარეები ჩამოუდის.

კლიმატი დაბაში არქტიკულია, ლონგირის უმეტეს ნაწილში ტემპერატურა ნულს ქვემოთ ეცემა. ჰაერის საშუალო წლიური ტემპერატურა −6&nbsp;°C-ია, იანვრის საშუალო ტემპერატურა −14,6&nbsp;°C, ივლისისა — 6,5&nbsp;°C. ოდესმე დაფიქსირებული ყველაზე მაღალი ტემპერატურა 1979 წლის ივლისში 21,3&nbsp;°C-ია, ყველაზე დაბალი ტემპერატურა კი 1986 წლის მარტში -46,3&nbsp;°C დაიჭირა.

ნალექების საშუალო წლიური დონე 210 მმ-ს შეადგენს.

პოლარული ღამე ოთხ თვემდე გრძელდება, ოქტომბრის დასასრულიდან თებერვლის შუა რიცხვებამდე. პოლარული დღე კი აპრილის შუა რიცხვებიდან 15 აგვისტომდე.

## კლიმატი 
## ეკონომიკა 
1990-იანი წლების დასაწყისამდე დაბის თითქმის ყველა მკვიდრის ცხოვრება ნახშირის მოპოვებაზე იყო კონცენტრირებული; ამ დარგში დღესდღეობითაც ბევრია დაკავებული, მაგრამ ნახშირის მოპოვება უკვე მხოლოდ სვეაგრუვში წარმოებს. მართალია კუნძულზე ნახშირის მოპოვებას არასდროს მოუტანია დიდი მოგება, მაგრამ ნორვეგიის მთავრობა ყველაფერს აკეთებდა და აკეთებს იმისათვის, რომ ლონგირში მოსახლეობა შეინარჩუნოს.

## მედია 
### გაზეთები 
ლონგირში ყოველკვირეული ადგილობრივი გაზეთი „Svalbardposten“ გამოდის, რომელიც 1948 წლის ნოემბერში დაარსდა. 2004 წელს გაზეთს 3271 ხელმომწერი ჰყავდა, რაც შპიცბერგენის საერთო მოსახლეობას აღემატება კიდეც.

## სქოლიო 
კატეგორია:შპიცბერგენი
კატეგორია:ნორვეგიის ქალაქები
ბეერ-შევა

**ბეერ-შევა** (ივრ. שֶׁבַע‎ בְּאֵר არაბ. السبع‎ بئر ) — ქალაქი ისრაელის სამხრეთში, ნეგევის უდაბნოში. მას ასევე მოიხსენიებენ როგორც ნეგევის დედაქალაქს. ბეერ-შევა ქვეყანაში სიდიდით მეშვიდე ქალაქია და წარმოადგენს ისრაელის სამხრეთ რეგიონის ადმინისტრაციული ცენტრს.

ბეერ-შევა ჯერ კიდევ ბიბლიაშია მოხსენიებული, თუმცა ბიბლიური ეპოქის შემდეგ, როგორც ქალაქი იგი კვლავ მხოლოდ XIX საუკუნეში აღორძინდა.

## რესურსები ინტერნეტში 
* ოფიციალური საიტი .

კატეგორია:მსოფლიო მემკვიდრეობის ძეგლები ისრაელში
კატეგორია:ისრაელის ქალაქები
რობერტ გეი

**რობერტ გეი** (დ. 16 მარტი 1945, კაბაკუმა, კოტ-დ’ივუარი — გ. 19 სექტემბერი, 2002, აბიჯანი, კოტ-დ’ივუარი) — კოტ-დ’ივუარის სამხედრო ხელმძღვანელი, სახელმწიფოს მეთაური 1999 წლის 24 დეკემბრიდან 2000 წლის 26 ოქტომბრამდე. 

## ბიოგრაფია 
რობერტ გეი დაიბადა სოფელ კაბაკუმაში, მენის დეპარტამენტის დასავლეთ ნაწილში. ეკუთვნის იაკუბას ტომს. იგი პროფესიით სამხედროა, განათლება მიიღო უაგადუგუს და სენ-სირის (საფრანგეთი) სამხედრო სკოლაში. იყო პრეზიდენტ ფელიქს უფუე-ბუანის მხურვალე მხარდამჭერი. მისი გარდაცვალების შემდეგ კი საკმაოდ დაშორდა პრეზიდენტ ჰენრი კონან ბედის. მან უარი თქვა 1995 წლის ოქტომბერში საკუთარი არმიის მობილიზებაზე, რათა დაერეგულირებინა პოლიტიკური ბრძოლა პრეზიდენტ ბედისა და ოპოზიციის ლიდერ ალასან უატარას შორის, რის გამოც 1997 წელს გააძევეს არმიიდან.  

1999 წელს შობის ღამეს, 24 დეკემბერს ჰენრი კონან ბედის ხელისუფლება დამხობილ იქნა სამხედრო გაატრიალების შედეგად, რომელსაც ხელმძღვანელობდა რობერტ გეი. 2000 წლის საპრეზიდენტო არჩევნებში რობერტ გეი დამარცხდა სახალხო ფრონტის ლიდერ ლორან გბაგბოსთან (მიიღო ხმების 32,7%), მაგრამ მან უარი თქვა არჩევნების რეზულტატის ცნობაზე და პასუხად მიიღო ქუჩის აქციების დიდი ტალღა. გეი იძულებული გახდა გაქცეულიყო  ლიბერიაში. 

რობერტ გეი მოკლეს 2002 წლის 19 სექტემბერს, ქალაქ აბიჯანის კოკოდის რაიონში, რამდენიმე საათში, რაც დაიწყო კოტ-დ’ივუარის სამოქალაქო ომი. მისი მკვლელობის გარემოება დღემდე ბურუსითაა მოფენილი. მასთან ერთად მოკლეს მისი მეუღლე, ოჯახის რამდენიმე წევრი და შინაგან საქმეთა მინისტრი ემილ ბოგა დუდუ. 

რობერტ გეის ცხედარი დაკრძალვამდე, 2006 წლის 18 აგვისტომდე,  გარდაცვალებიდან 4 წლის მანძილზე ინახებოდა აბიჯანის საცხედრეში. 

## რესურსები ინტერნეტში
* რობერტ გეის ბიოგრაფია

კატეგორია:კოტ-დ’ივუარის პრეზიდენტები
კატეგორია:კოტ-დ’ივუარელი პოლიტიკოსები
კატეგორია:დაბადებული 16 მარტი
კატეგორია:დაბადებული 1945
კატეგორია:გარდაცვლილი 19 სექტემბერი
კატეგორია:გარდაცვლილი 2002
კატეგორია:მოკლული პრეზიდენტები
კატეგორია:XXI საუკუნეში მოკლული პრეზიდენტები
წითელი ფარნების კვარტალი

[thumb|250px|წითელი ფარანების კვარტალი, [ამსტერდამი]]
**წითელი ფარნების კვარტალი** — ქალაქის ის რაიონი, სადაც განვითარებულია პროსტიტუცია ან სხვადასხვა სახეობების სექს-ინდუსტრია.

სათაური წარმოიშვა წითელი ფარნებისგან, რომლებიც საროსკიპოში დგას.

## ცნობილი წითელი ფარნების კვარტალები 
* Reeperbahn ჰამბურგში
* ამსტერდამის ცენტრში 
* ლანგშტრასე, ციურიხი
* პიგალი პარიზში
* პატპონგი ბანგკოკში
* King’s Cross (ლონდონი)
* Kings Cross (სიდნეი)

## სქოლიო 
კატეგორია:ქალაქი
კატეგორია:პროსტიტუცია
ჩრდილოეთი რაიონი (ისრაელი)

thumb|200px
**ჩრდილოეთი რაიონი** (ივრ. מחוז הצפון მეჰოზ ჰაცაფონი) — ისრაელის ექვსი რაიონიდან ერთ-ერთი. ჩრდილოეთის რაიონის ფართობია 4,478 კმ2, წყლის ჩათვლით კი 4,638 კმ2. რაიონის უდიდესი ქალაქი და ადმინისტრაციული ცენტრი არის ნაზარეთი. 1981 წლიდან ჩრდილოეთ რაიონში შედის გოლანის მთებიც, მიუხედავად იმისა, რომ გაერო მას არ სცნობს ისრაელის ნაწილად.

## დემოგრაფია 
ისრაელის სტატისტიკის ცენტრალური დეპარტამენტიც ცნობების თანახმად:
* ეთნიკური დაყოფა:
** არაბები: 622,400 (52.5%)
** ებრაელები: 523,400 (44.2%)
** სხვა: 39,600 (3.3%)
* რელიგიური დაყოფა:
** იუდაიზმი: 523,400 (44.2%)
** მუსლიმები: 443,800 (37.4%)
** დრუზები: 93,000 (7.8%)
** ქრისტიანები: 87,500 (7.4%)
** დაუდგენელი: 35,400 (3%)
ჩრდილოეთის რაიონი ერთადერთია, სადაც უმრავლესობას არაბები შეადგენენ.
## ქალაქები 
* აფულა
* აკო
* ბეთ-შეანი
* ქარმიელი
* კირიათ-შმონა
* მაალოთ-თარშიხა
* მიგდალ ჰაემეკი
* ნაჰარია
* ნაზარეთი
* ნაზარეთ ილითი
* ცფათი
* სახნინი
* შაღური
* შფარამი
* თამრა
* ტიბერია
* იოკნეამი
## შენიშვნები 
კატეგორია:ისრაელის რაიონები
ოთა

**ოთა** შეიძლება აღნიშნავდეს:
*ოთა – მდინარე საქართველოში
*ოთა – სოფელი ასპინძის მუნიციპალიტეტში
ოთა (მდინარე)

**ოთა** — მდინარე ასპინძის მუნიციპალიტეტში, თრიალეთის ქედის სამხრეთ კალთაზე, მტკვრის მარჯვენა შენაკადი. სათავე აქვს თრიალეთის ქედზე, ზღვის დონიდან 2565 მ, სიგრძე 21,1 კმ, აუზის ფართობი 76,1 კმ. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — შემოდგომა-ზამთარში. საშუალო წლიური ხარჯი შესართავთან 1,14 მ³/წმ.

## ლიტერატურა
კატეგორია:სამცხე-ჯავახეთის მხარის მდინარეები
კატეგორია:მტკვრის შენაკადები
არიელი (ქალაქი)

**არიელი** (ივრ. אֲרִיאֵל‎ არაბ. اريئيل‎) — ებრაული დასახლება მდინარე იორდანეს დასავლეთ ნაპირზე, ისტორიულ სამარიაში. არიელი დაარსდა 1978 წელს. მისი მოსახლეობა 2007 წლისთვის იყო 16 600, აქედან 7 000 შეადგენენ 1990 წლის შემდეგ რეპატრირებული ებრაელები. არიელი ექვსდღიანი ომის შედეგად იორდანიისთვის წართმეულ მიწებზე სიდიდით მეხუთე ქალაქია. 1998 წელს არიელს ქალაქის სტატუსი მიენიჭა.

## ეტიმოლოგია 
ივრითზე არიელი ნიშნავს ღვთის ლომს, რაც ებრაელებისთვის სიმამაცისა და, ასევე, ბიბლიური იუდას (პატრიარქ იაკობის მეოთხე ვაჟი) ჩამომავალთა სიმბოლოა. ბიბლიის თანახმად, არიელი იერუსალიმის და იერუსალიმის ტაძრის ერთ-ერთი ეპითეტიცაა.

## ისტორია 
1978 წელს ებრაელთა ჯგუფს უნდა ეპოვა სტრატეგიულად მნიშვნელოვანი ადგილი სამარიის მთიანეთში, რომელიც თელ-ავივისკენ მიმვალ გზას აკონტროლებს და დაეცვათ იგი იორდანიის შესაძლო თავდასხმისგან. 1978 წლის გაზაფხულზე რამდენიმე კაცი დაბანაკდა ამ ადგილას, ხოლო იმავე წლის აგვისტოს აქ საცხოვრებლად უკვე 40 ოჯახი გადმოვიდა.

თავდაპირველად, პირველმოსახლეებს ელემენტარული საცხოვრებელი პირობებიც კი არ ჰქონდათ, დასახლების დაარსებისთვის მათ მძიმე გამოცდის გავლა მოუწიათ. წყალი მხოლოდ დროდადრო მიეწოდებოდათ ცისტერნებით, ელექტროენერგიას კი გენერატორებით გამოიმუშავებდნენ. კარვების ნაცვლად აშენდა დროებითი საცხოვრებლები და სკოლა. პირველი სასწავლო წელი 1978 წლის 1 სექტემბერს დაიწყო.

თანდათან მოსახლეობამ იმატა. დასახლებაში ორთოდოქსი ებრაელებიც გადმოსახლდნენ და აშენდა 14 სინაგოგა.

დღესდღეობით, ქალაქში უკვე რამდენიმე სავაჭრო ცენტრია, ორი ინდუსტრიული ზონა, ბიბლიოთეკა და სპორტკლუბი.

## გეოგრაფია 
არიელი თელ-ავივიდან დაახლოებით 40 კმ აღმოსავლეთით, მდინარე იორდანედან 40 კმ დასავლეთით და იერუსალიმიდან 60 კმ ჩრდილო-დასავლეთით მდებარეობს. თელ-ავივთან დაკავშირებულია ტრანს-სამარიული გზატკეცილით.

## განათლება 
არიელში არის არიელის სამარიის ცენტრალური უნივერსიტეტი, რომელიც 1982 წელს დაარსდა, როგორც კოლეჯი. დღესდღეობით აქ 9 500 სტუდენტი სწავლობს, მათ შორის როგორც ებრაელები, ასევე - არაბებიც . 2005 წელს კოლეჯი უნივერსიტეტად გადაკეთდა.

## დაძმობილებული ქალაქები 
*  ჰერედია, კოსტა-რიკა 
*  მობილი, ალაბამა, აშშ

## რესურსები ინტერნეტში 
* არიელი  ინგლისურად
* იუდეის და სამარიის კოლეჯი 

კატეგორია:ისრაელის ქალაქები
კოტ-დ’ივუარის პრეზიდენტი

**კოტ-დ’ივუარის პრეზიდენტი** — კოტ-დ’ივუარის სხელმწიფოს მეთაური. თანამდებობა დაარსდა 1960 წლის 3 ნოემბერს.

## კოტ-დ’ივუარის პრეზიდენტების სია 
## რესურსები ინტერნეტში
* კოტ-დ’ივუარის პრეზიდენტების სია

კატეგორია:აფრიკის ქვეყნების პრეზიდენტები
*
ოთეფურა

**ოთეფურა**, **ოთეფურადუდი** — მთა საქართველოში, სამეგრელო-ზემო სვანეთის მხარეში, მესტიის მუნიციპალიტეტში. მდებარეობს ეგრისის ქედის დასავლეთი ნაწილის თხემზე. სიმაღლე ზღვის დონიდან 3043 მ. აგებულია შუაიურული პორფირიტული წყებებით. კალთების ქვედა ნაწილი დასერილია ენგურის მარცხენა შენაკადების ხევ-ხეობებით, შუა და ზედა კალთებზე რელიეფის მყინვარული ფორმებია. შემოსილია სუბალპური და ალპური მდელოებით.

## ლიტერატურა
კატეგორია:სამეგრელო-ზემო სვანეთის მხარის მთები
კატეგორია:სვანეთის კავკასიონის მთები
ოთმანური

**ოთმანური** — XV საუკუნის დასასრულისა და XVI საუკუნის დასაწყისის ქართულ წყაროებში (აღაპებში) მოხსენიებული ტერმინი ოსმალეთის (თურქეთის) მონეტების აღსანიშნავად. წყაროებში ერთმანეთისაგან განასხვავებენ ოთმანური თეთრს ანუ ახჩას და ოთმანური ფლურს ანუ ალთუნს.

## ლიტერატურა
**დუნდუა გ.,* სამონეტო მიმოქცევის საკითხისათვის XV საუკუნის საქართველოში, თბ., 1964;

კატეგორია:ოსმალეთის მონეტები
ოთახის მცენარეები

მინი|250პქ|სენპოლია
**ოთახის მცენარეები** — ბინებისა და საზოგადოებრივ დაწესებილებებში დეკორატიული მიზნით გამოზრდილი მცენარეები. ოთახის მცენარეებად შერჩეულია ტროპიკული და სუბტროპიკული წარმოშობის მცენარეები, რომლებიც მოიცავენ სხვადასხვა ოჯახის მრავალ სახეობას.

ოთახის მცენარეები იყოფიან *ლამაზად მოყვავილე* (ამარილისი, იელი, ოთახის ჟასმინი, უზამბრის ია და სხვა) და *დეკორატიულ-ფოთლოვან* (პალმა, მონსტერა, მირტი, დრაცენა, ფიკუსი, გვიმრა და სხვა) მცენარეებად. მცენარეს რგავენ თიხისა და პლასტმასის ქოთანში ან ხის კასრში.

მოვლის ძირითადი წესია: რეგულარული რწყვა, ზაფხულობით მინერალური სასუქების სუსტი ხსნარით გამოკვება, გაზაფხულზე ახალ მიწაში გადარგვა, ფოთლების რეგულარული შესხურება, ზაფხულში მორწყვა უმჯობესია საღამოს, ზამთარში — დილით, ოთახის ტემპერატურის წყლით, უმჯობესია წვიმის წყალი. ტროპიკული წარმოშობის მცენარე კარგად იტანს ოთახის მაღალ ტემპერატურას (20-25 °C), მაგრამ ჰაერის მაღალ ტენიანობასაც მოითხოვს. სუბტროპიკული სახეობები (დაფნა, მირტი, ოლეანდრე, ჩინური ვარდი და სხვა) ზამთარში დაბალ ტემპერატურასაც (10-12 °C) კარგად ეგუებიან.

ოთახის სამხრეთ ფანჯარასთან კარგად ხარობს უდაბნოს მცენარეები (კაქტუსები, აგავა, ალოე და სხვა), ხოლო ჩრდილოეთ ფანჯარასთან — სხვადასხვა სახის გვიმრა, წიწვიანი მცენარეები. გარემო პირობებისადმი ნაკლებად მომთხოვნ მცენარეებს - ხეშეშ ტყავისებრფოთლიანებს (ვეფხისტყავა, მონსტერა, პეპერომია, ფიკუსი, დრაცენა) იყენებენ დაწესებულებათა ინტერიერებში, საზოგადოებრივი შენობების გასალამაზებლად და სხვა. ოთახის მცენარეებად გამოყენებულია აგრეთვე ხვიარა, კიდული და ნაყოფის მომცემი მცენარეები (ასპარაგუსი, ჭორტანა, პეპერომია, ლიმონი, ყავის ხე და სხვა).

## ლიტერატურა
**ხმალაძე ი.,* ოთახის მეყვავილეობა, თბ., 1972

## რესურსები ინტერნეტში
კატეგორია:მცენარეები
კატეგორია:ინტერიერი
კონ-ტიკი

[მინი|იალქნიანი ხომალდი [კონ-ტიკის მუზეუმიდან]]
**კონ-ტიკი** — მცირე ზომის იალქნიანი ხომალდი, რომელიც 1947 წელს ნორვეგიელმა მკვლევარმა თურ ჰეიერდალმა გამოიყენა სამხრეთ ამერიკიდან წყნარი ოკეანის გადაკვეთით პოლინეზიის კუნძულებისკენ გასაცურად. ხომალდს ინკების ერთ-ერთი ღმერთის ვირაკოჩას ძველი სახელი კონ-ტიკი უწოდეს. ჰეიერდალის მიერ დაწერილ წიგნს ამ მოგზაურობის შესახებ იგივე სახელი ეწოდება.

ჰეიერდალს მიაჩნდა, რომ სამხრეთ ამერიკის ხალხებს კოლუმბამდეც შეეძლოთ პოლინეზიის კუნძულებისკენ გაცურვა და იქ დასახლება. ჰეიერდალმა და მასთან მყოფებმა სცადეს დაემტკიცებინათ, რომ კოლუმბამდე არსებული მოსახლეობისთვისაც იყო შესაძლებელი ოკეანის გადაკვეთა იმ დროის საცურაო საშუალებებით. თუმცა, კონ-ტიკის ეკიპაჟს თანამედროვე საშუალებები, რადიო, რუკები, საათები, დანები და სხვ. მაინც ჰქონდა წაღებული ექსტრემალური  შემთხვევისთვის.

კონ-ტიკის ექსპედიცია პირადი სესხებით დაფინანსდა, ამერიკელმა სამხედროებმა კი აღჭურვილობა აჩუქეს მოგზაურთა გუნდს. ჰეიერდალი თანამოაზრეებთან ერთად პერუს ეწვია, სადაც ესპანელი კონკისტადორების აღწერილობისა და ნახაზების მიხედვით ადგილობრივი მასალების გამოყენებით აფროსანი ააგეს და გავიდნენ ღია ოკეანეში. ჰეიერდალს 101-დღიან მოგზაურობაში თან ხუთი კომპანიონი ახლდა. მათ 4 300 მილი გადალახეს, სანამ 7 აგვისტოს რაროიას რიფს არ შეეჯახნენ ტუამოტუს კუნძულებთან. თუმცა, ყველა მგზავრი უვნებლად გადარჩა. 

თურ ჰეიერდალის წიგნი ამ თავგადასავალზე ბესტსელერად იქცა. თავდაპირველად 1950 წელს გამოიცა შემდეგი სათაურით: „კონ-ტიკის  ექსპედიცია, სამხრეთის ზღვების აფროსნით გადაკვეთა“, მოგვიანებით კი „კონ-ტიკი წყნარი ოკეანის გადაკვეთა აფროსნით“ ეწოდა. 

ექსპედიციის დოკუმენტურმა სურათმა, რომელსაც ასევე კონ-ტიკი ერქვა 1951 წელს ჯილდო მიიღო.  საოკეანო მოგზაურობა სატელევიზიო სერიალადაც გადაიღეს სათაურით: „თურ ჰეიერდალის ცხოვრება და თავგადასავალი“. 

ნამდვილი კონ-ტიკი ამჟამად ოსლოს კონ-ტიკის მუზეუმშია დაცული და მნახველებისთვის არის წარმოდგენილი.

## ლიტერატურა 
* Heyerdahl, Thor (1950). *Kon-Tiki*. Rand McNally & Company. At Internet Archive.
* Hesselberg, Erik (1950). *Kon-Tiki and I : illustrations with text, begun on the Pacific on board the raft "Kon-Tiki" and completed at "Solbakken" in Borre.* Allen & Unwin
* Andersson, Axel (2010) *A Hero for the Atomic Age: Thor Heyerdahl and the Kon-Tiki Expedition* (Peter Lang) ISBN 978-1-906165-31-4

## რესურსები ინტერნეტში 
* Kon-Tiki Museum
* National NC-173 receiver 
* Kon-Tiki in Reverse: The Tahiti-Nui Expedition 
* TV2Sumo WebTV programme "Ekspedisjonen Tangaroa" (Tangaroa Expedition) – Norsk 
* Acali 1973 – expedition by raft across Atlantic Librarything, 2007
* Hsu-Fu 1993 – bamboo raft across Pacific (west to east)  personal.psu.edu
* Kon-Tiki 1947 Documentary 

კატეგორია:გემები
ფრამი

[thumb|ფრამი [ანტარქტიდაში ამუნდსენის ექსპედიციის დროს]]
**ფრამი** (ნორვ Fram) — გემი, რომლითაც 1893 წლიდან 1912 წლამდე სამი ნორვეგიული ექსპედიცია განხორციელდა სამხრეთ და ჩრდილოეთ პოლუსებზე. ხომალდის ნორვეგიული სახელმწოდება Fram ქართულად ნიშნავს „წინ“. ფრამი სპეციალურად ექსპედიციებისთვის ააგეს.

## რესურსები ინტერნეტში
* "The Polar Ship Fram" by the Fram Museum

კატეგორია:გემები
კონ-ტიკის მუზეუმი

[thumb|კონ-ტიკის მუზეუმი, [ოსლო, ნორვეგია]]
**კონ-ტიკის მუზეუმი** (ნორვ. Kon-Tiki Museet) მდებარეობს ნორვეგიის დედაქალაქ ოსლოში.

მუზეუმში აფროსანი ხომალდი კონ-ტიკია მოთავსებული; ამას გარდა, მნახველი ეცნობა თურ ჰეიერდალის კვლევების სხვა დეტალებსაც.
[thumb|ხომალდი [კონ-ტიკი]]

## რესურსები ინტერნეტში
* ოფიციალური საიტი 

კატეგორია:ნორვეგიის მუზეუმები
კატეგორია:1949 წელს დაარსებული მუზეუმები
კატეგორია:მუზეუმები ანბანის მიხედვით
ოთხთვალა თევზი

**ოთხთვალა თევზი**  () — ცოცხლადმშობი თევზი კობრისკბილასნაირთა რიგისა. მისი სხეულის სიგრძე 16 სმ აღწევს. თვალის რქოვანა და ბადურა ჰორიზონტალური ტიხრით აქვთ გაყოფილი ორ ნაწილად. ზედა ნახევარი წყლის ზემოთაა. დაცურავს წყლის ზედაპირთან და საგანს ხედავს წყალშიც და ჰაერშიც. გავრცელებულია ტროპიკული ამერიკის პატარა ყურეებში. ძირითადად იკვებება ხმელეთის მწერებით.

## ლიტერატურა
კატეგორია:კობრისკბილასნაირნი
ჰენრიკ ვერგელანი

thumbnail|ჰენრიკ არნოლდ ვერგელანი
**ჰენრიკ არნოლდ ვერგელანი** (ნორვ Henrik Arnold Wergeland, დ. 17 ივნისი, 1808, კრისტიანსი — გ. 12 ივლისი, 1845, ქრისტიანია (ოსლო)) — ერთ-ერთი ყველაზე სახელგანთქმული ნორვეგიელი მწერალი-პუბლიცისტი. სათავეში ედგა ნორვეგიის კულტურული დამოუკიდებლობისთვის მებრძოლ რადიკალურ ნაციონალურ პარტიას.

ვერგელანს უდიდესი წვლილი მიუძღვის მასების განათლების საკითხში: აწყობდა სახალხო ბიბლიოთეკებს, უშვებდა პოპულარულ ბროშურებს და გამოსცემდა გაზეთებს — «Statsborgeren» 1835—1837 და «For Arbeidsklassen» 1840—1845. ყოველივე ამას ვერგელანისთვის ხელი არ შეუშლია შვედეთის მეფისგან პენსია მიეღო და სახელმწიფო არქივარიუსი გამხდარიყო. ამის გამო ყველა თანამოაზრემ მიატოვა, თუმცა, ვერგელანს სასოწარკვეთილებისთვის არ ეცალა და თავი ლიტერატურულ მოღვაწეობას მიუძღვნა.

ვერგელანის საუკეთესო ნაწარმოებები მისი ავადმყოფობის დროს შეიქმნა. მძიმე სენმა იგი რამდენიმე წლით საწოლს მიაჯაჭვა. ვერგელანი ცნობილი გახდა დღის თემებზე შექმნილი ფარსებით: «Ah» («აჰ!») 1827, «Irreparabile Tempus» და სხვ., რომლებიც Siful Sifadda-ს ფსევდონიმით გამოუშვა. 1830 წელს მისი "რესპუბლიკელის ბიბლია" გამოვიდა (თანამედროვეთა გამოთქმით) - ლირიკული დრამა «Skabelsen, Mennesket og Messias» (სამყარო, ადამიანი და მესია). ამ ნაწარმოებს ველჰავნის მწვავე კრიტიკა მოჰყვა. ამ ორი ადამიანის ბრძოლა ნორვეგიული ლიტერატურის მომავალ განვითარებას განაპირობებდა. ვერგელანმა გავლენა იქონია ბიორნსონისა და იბსენის შემოქმედებაზე.

მის პატივსაცემად მერკურიზე კრატერს ეწოდა სახელი ვერგელანი.

## ბიბლიოგრაფია 
* Barnemordersken, 1825;
* Campbellerne, 1838;
* Venetianerne.
ლირიკული დრამები:
* Jöden, 1842
* Jödinden, 1844,
სადაც ვერგელანი ებრაელთა თანაბარუფლებიანობას ღაღადებს;
* Der Engelske Lods, 1844; თხზ. კრებ. 9 ტტ., 1852—1857;
* რჩეული. თხზ. 9 ტტ., 1882—1884;
* Samlede skrifter, Utgit at H. Jaegers, D. A. Sein, I, Digte, B. 1—3; II, Digterwerker. I, 1918—1920;
* ვერგელანი 2—6; IV, Avhandlinger, Oplysningskrifter, 1—6, 1920—1928.

## ლიტერატურა 
* Lassen, Henrik Wergeland og hans Samtid, 2-е изд., 1877;
* Vullum E., Henrik Wergeland i Digt og Liv, 1881; 1908;
* Skavlan, Henrik Wergeland, 1892; Koht, Henrik Wergeland, 1907;
* Gröndahl J., Henrik Wergeland, the Norwegian poet, 1919;
* Laache R., Henrik Wergeland, og h. Strid Med Prokurator Praem, B. I, 1828—1831, Oslo, 1927.

კატეგორია:დაბადებული 17 ივნისი
კატეგორია:დაბადებული 1808
კატეგორია:გარდაცვლილი 12 ივლისი
კატეგორია:გარდაცვლილი 1845
კატეგორია:ნორვეგიელი მწერლები
კატეგორია:მწერლები ანბანის მიხედვით
ოსლოს ოპერის თეატრი

thumb|ოსლოს ოპერის სახლი
**ოსლოს ოპერის თეატრი** (ნორვ. Operahuset) — ნორვეგიის ეროვნული ოპერისა და ბალეტის თეატრი. ოპერის სახლი ოსლოს ცენტრში, ბიორვიკაში მდებარეობს, ოსლოფიორდთან ახლოს. ამშენებელია Statsbygg, სახელმწიფო მოღვაწე. არქიტექტორებად ნორვეგიული ფირმის Snøhetta-ს მუშაკები დაიქირავეს, მათვე ეკუთვნით ალექსანდრიაში, ეგვიპტე, „ალექსანდრიის ბიბლიოთეკის“ არქიტექტურაც.

ოპერის მშენებლობა 2007 წელს დასრულდა და 2008 წლის 12 აპრილს საზეიმოდ გაიხსნა. ოპერის სახლის სცენაზე გალა-კონცერტი ნორვეგიის მეფე ჰარალდ V-მ გახსნა. საზეიმო ცერემონიას გერმანიის კაცლერი ანგელა მერკელი და დანიის დედოფალი მარგრეტე II ესწრებოდნენ.

ოპერის თეატრმა 2008 წლის ოქტომბერში ბარსელონის არქიტექტურის ფესტივალზე კულტურული ჯილდო მიიღო.

## რესურსები ინტერნეტში 
* Norwegian National Opera web pages about the Opera  (*Norwegian*)
** Web camera and movies about the Opera project 
* Artworks at the new Opera House 
* Snøhetta's web pages about the Opera
* Statsbygg's brochure about the Opera
* Veidekke's web pages about the Opera  (*Norwegian*)
* The entire building procedure compressed to a 3 minute-long video

კატეგორია:ნორვეგიის შენობა-ნაგებობები
კატეგორია:ოპერის თეატრები
მისისიპური ეპოქა

**მისისიპური ეპოქა ** (რიგი) წარმოადგენს კარბონული პერიოდის მე-2 საფეხურს, რომელიც დაიწყო 359 მილიონი წლის წინ და დასრულდა 318 მლნ.წ.წ. ეპოქას სახელი ეწოდა მისისიპის პატივსაცემად, რადგან მის ხეობაში აღმოჩენილი იქნა ამ პერიოდის უამრავი ქვა. ოფიციალური დაყოფის მიხედვით, მისისიპიური პერიოდი შედგება 3 საფეხურისგან:

* *ტურნეული* — დაიწყო 359.2 ± 2.5 მლნ. წლის წინ და დასრულდა 345.3 ± 2.1 მლნ. წ.წ.
* *ვიზეური* — დაიწყო 345.3 ± 2.1 მლნ. წ.წ. და დასრულდა 326.4 ± 1.6 მლნ. წ.წ.
* *სერპუხოვიანული* — დაიწყო 326.4 ± 1.6 მლნ. წ.წ. და დასრულდა 318.1 ± 1.3 მლნ.წ.წ.

კატეგორია:გეოლოგიური პერიოდები
მიგ-35

**მიგ-35** () (ნატოს კლასიფიკაციით **Fulcrum-F** არის მიგ-29М/М2 და მიგ-29К განვითარებული ვარიანტი. კლასიფიცირდება, როგორც 4.5 თაობის გამანადგურებელი, რომლის ერთადერთი პროტოტიპია მიგ-29М2. მიგ-35 არის საშუალო წონის თვითმფრინავი, მისი წონა წინა მოდელებთან შედარებით 30%-ით გაზრდილია.

კატეგორია:საბრძოლო თვითმფრინავები
კანკანი

[thumb|[ანრი ტულუზ-ლოტრეკის გაფორმებული აფიშა, 1895 წ.]]

**კანკანი** (, ქართულად — ხმაური) — ფრანგული ცეკვა; გაჩნდა პარიზში XIX საუკუნის 30-იან წლებში მონპარნასის მუშათა კლასის საჯარო მეჯლისებზე. მუსიკალური ზომა 2/4; ენერგიული და მოძრავი ტემპი; დამახასიათებელი პა: ფეხის ამოგდება, ხტუნვა.

## რესურსები
*ვიდეო: კანკანის შოუ–ბალეტი „ფოიერვერკი“

კატეგორია:ცეკვები
პეტრე ვრანგელი

thumb|პეტრე ნიკოლოზის ძე ვრანგელი
**პეტრე ნიკოლოზის ძე ვრანგელი** (; დ. 27 აგვისტო [ ძვ. სტ.  15 აგვისტო ], 1878 , ნოვოალექსანდროვსკი, კოვენის გუბერნია, რუსეთის იმპერია — გ. 25 აპრილი, 1928, ბრიუსელი, ბელგია) — რუსი ბარონი , მხედართმთავარი, გენერალი, რუსეთ-იაპონიის ომის გმირი და პირველი მსოფლიო ომის გმირი, რუსეთის სამოქალაქო ომის დროს თეთრი მოძრაობის (1918—1920 წლებში) ლიდერი. რუსული არმიის მთავარსარდალი ყირიმსა და პოლონეთში (1920 წელს), გენერალური შტაბის გენერალ-ლეიტენანტი, (1918). წმინდა გიორგის ორდენის კავალერი.

## ბიოგრაფია
1917 წლის იანვრიდან იყო უსურიის ცხენოსანი დივიზიის მე-2 ბრიგადის მეთაური, 1917 წლის ივლისიდან მე-7 საკავალერიო დივიზიის მეთაური, შემდეგ შერეული საკავალერიო კორპუსის სარდალი. 1918 წლის დასაწყისიდან მოხალისეთა არმიაში ცხენოსანი დივიზიის მეთაური. გენერალ დენიკინთან უთანხმოების გამო ტოვებს მოხალისეთა არმიას და საცხოვრებლად გადადის სტამბოლში. 1919 წლის ნოემბრიდან ისევ უერთდება თეთრგვარდიელთა მოძრაობას, ბრუნდება რუსეთში და აგრძელებს აქტიურ მოღვაწეობას. 1919 წლის დეკემბრიდან მოხალისეთა არმიის სარდალია ყირიმში. 1920 წლის აპრილიდან გენერალ დენიკინისგან იბარებს თეთრგვარდიული მოძრაობის ხელმძღვანელობას. იმავე თვიდან მან სახელი გადაარქვა სამხრეთ რუსეთის არმიას და უწოდა რუსული არმია. 1920 წლის აპრილის ბოლოდან იგი რუსული არმიის უმაღლესი მთავარსარდალი და სამხრეთ რუსეთის სახელმწიფოს უმაღლესი მმართველია. თეთრგვარდიული მოძრაობის დამარცხებისა და წითელი არმიის მიერ ყირიმის დაკავების შემდეგ 1920 წლის შემოდგომიდან მიდის ემიგრაციაში, მოკავშირეთა მიერ ოკუპირებულ სტამბოლში. 1922 წელს საცხოვრებლად გადადის სერბეთის, ხორვატიისა და სლოვენიის სამეფოში. 1927 წლიდან ბრიუსელშია, სადაც გარდაიცვალა უეცრად 1928 წელს. ზოგიერთი ვერსიით მოწამლა შინსახკომის აგენტმა. დაკრძალეს ბრიუსელში და 1929 წელს გადაასვენეს ბელგრადში.

## ლიტერატურა
* Lincoln, W. Bruce. *Red Victory: A History of the Russian Civil War.* New York, Simon and Schuster, 1989. 
* Luckett, Richard. *The White Generals: An Account of the White Movement and the Russian Civil War.* New York, Viking, 1971. 
* Wrangel, Alexis, ''General Wrangel - Russia's White Crusader'', London, 1987 (reprint 1990) 
* Always With Honour. By General Baron Peter N Wrangel. Robert Speller & sons. New York. 1957.

კატეგორია:რუსი სამხედრო მოღვაწეები
კატეგორია:დაბადებული  27 აგვისტო
კატეგორია:დაბადებული 1878
კატეგორია:გარდაცვლილი 25 აპრილი
კატეგორია:გარდაცვლილი 1928
კატეგორია:წმინდა ანას III ხარისხის ორდენის კავალრები
კატეგორია:წმინდა სტანისლავის II ხარისხის ორდენის კავალრები
კიბერნეტიკა

მარჯვნივ|87პქ
**კიბერნეტიკა** — მეცნიერება, რომელიც სწავლობს მანქანებისა და ცოცხალი ორგანიზმების მიერ ინფორმაციის მიღებას, შენახვასა და გადაცემას, აგრეთვე ამ ინფორმაციის გამოყენებას მართვისათვის.

შექმნა ამერიკელმა მეცნიერმა ნორბერტ ვინერმა.

## იხილეთ აგრეთვე 
*სემიოტიკა

## ლიტერატურა 
* 

## რესურსები ინტერნეტში 
* Reading List for Cybernetics 
* *Principia Cybernetica Web*
* Web Dictionary of Cybernetics and Systems 
* Glossary Slideshow (136 slides) 
* Basics of Cybernetics 

*
სამხრეთი რაიონი (ისრაელი)

thumb|right|170px
**სამხრეთი რაიონი** (ივრ. מחוז הדרום‎ მეჰოზ ჰადარომ) – ისრაელის ექვსი რაიონიდან ერთ-ერთი. ფართობით იგი ისრაელის უდიდესი რაიონია, თუმცა ყველაზე მწირადაა დასახლებული. იგი თითქმის სრულიად მოიცავს ნეგევის უდაბნოს და არავას ველს. რაიონის მოსახლეობა 1 002 400 ადამიანია, რომელთაგანაც 86% ებრაელია და 14% არაბი (უმეტესად მუსლიმი. რაიონის ადმინისტრაციული ცენტრი ბეერ-შევაა, თუმცა უდიდესი ქალაქი აშდოდია. 
## ქალაქები 
* არადი
* აშდოდი
* აშკელონი
* ბეერ-შევა
* დიმონა
* ეილათი
* კირიათ-გათი
* კირიათ-მალახი
* ნეთივოთი
* ოფაკიმი
* რაჰატი
* სდეროთი

კატეგორია:ისრაელის რაიონები
ნაზარეთი

**ნაზარეთი** (, ) — ქალაქი ისრაელის ჩრდილოეთ რაიონში. ქრისტიანული სამყაროს ერთ-ერთი წმინდა ქალაქი, სადაც ახალი აღთქმის თანახმად, იესო ქრისტემ ბავშვობა გაატარა. ნაზარეთი ქვეყნის უდიდესი არაბული ქალაქია. დღეისათვის ქრისტიანთა პილიგრიმობის ერთ-ერთ მთავარ ცენტრს წარმოადგენს.

იგი არ არის ნახსენები ძველ აღთქმაში ან რაბინულ ლიტერატურაში; პირველად გვხვდება ახალ აღთქმაში (იოანე 1:1):

## გალერეა 

Nazareth-Griechisch-orthodoxe Verkuendigungskirche-02-2010-gje.jpg
Nazareth-Griechisch-orthodoxe Verkuendigungskirche-22-Ikonostase-2010-gje.jpg
Nazareth-Katholische Verkuendigungsbasilika-06-2010-gje.jpg
Nazareth-Katholische Verkuendigungsbasilika-20-Grotte-2010-gje.jpg
Nazareth-02-Marienbrunnen-2010-gje.jpg
Nazareth-10-Restaurant-2010-gje.jpg

## სქოლიო
კატეგორია:ისრაელის ქალაქები
კაბარე

[thumb|*[მულენ რუჟი|მულენ რუჟში*ტულუზ-ლოტრეკი, 1892]]
**კაბარე** (, სიტყვასიტყვით — „დუქანი“) — პატარა გასართობი დაწესებულება გარკვეული მხატვრულ-გასართობი
პროგრამით, რომელიც შედგება შანსონის სიმღერებისგან, ერთაქტიანი პიესებისგან, სკეტჩებისგან, საცეკვაო ნომერებისგან და ა.შ.

თავდაპირველად კაბარე ამ იმპროვიზებულ წარმოდგენებს ეწოდებოდა. მრავლად იყო XIX საუკუნის 80-იანი წლების საფრანგეთში. შემდგომ, როცა კაბარეში სიარული დაიწყო ბურჟუაზიულმა საზოგადოებამ, ესტრადაზე უკვე პროფესიონალი მსახიობები გამოდიოდნენ და კაბარემ პირვანდელი სახე დაჰკარგა. თანამედროვე კაბარე მცირე რესტორანია, რომელსაც საკუთარი საესტრადო (ზოგჯერ ეროტულიც) პროგრამა აქვს.

### ცნობილი კაბარეები თბილისში 
* ლიტერატურული ყაბაყი (1917-1919)
* ფანტასტიკური ყაბაყი (1917—1919)
* ფარშავანგის კუდი (1920-იანი წლები)

## იხილეთ აგრეთვე 
* მულენ რუჟი

## სქოლიო 
კატეგორია:კაბარე
კატეგორია:გართობა
აჭარა (ზესტაფონის მუნიციპალიტეტი)

**აჭარა** — სოფელი საქართველოში, იმერეთის მხარის ზესტაფონის მუნიციპალიტეტში (ძირულის თემი). მდებარეობს მდინარე ძირულის მარჯვენა მხარეს. ზღვის დონიდან 400 მეტრი, ზესტაფონიდან 14 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 80 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ნაჰარია

**ნაჰარია** () — ქალაქი ისრაელის ჩრდილოეთ რაიონში. 2014 წლის მონაცემების თანახმად ქალაქში ცხოვრობდა 53,896 ადამიანი. საქალაქო მუნიციპალიტეტის მფლობელობაშია 10,5 კმ2 ფართობი.

## დაძმობილებული ქალაქები
*, ალცაი, რაინლანდ-პფალცი,
*, ოფენბახი, ჰესენი, 
*, დარმშტადტი, ჰესენი
*, პადერბორნი, ჩრვ
*, ისი-ლე-მულინო
*, ტემპელჰოფი, ბერლინი
*, ბილეფილდი, ჩრვ, 
*, მაიამი-ბიჩი, ფლორიდა
*, დელრეი-ბიჩი, ფლორიდა
*, კეჩკემეტი, ბაჩ-კიშკუნის მედიე

## რესურსები ინტერნეტში
*ოფიციალური საიტი 

## სქოლიო
კატეგორია:ისრაელის ქალაქები
აჯამეთი

**აჯამეთი** — სოფელი საქართველოში, იმერეთის მხარის ზესტაფონის მუნიციპალიტეტში (როდინაულის თემი). მდებარეობს კოლხეთის დაბლობზე. მდინარე ყვირილის მარცხენა მხარეს. ზღვის დონიდან 103 მეტრი, ზესტაფონიდან 26 კილომეტრი.

სოფლის მახლობლად არის ძელქვისა და მუხის ტყის აჯამეთის სახელმწიფო ნაკრძალი. სოფელში არის საჯარო სკოლა. სოფლის ტერიტორიაზეა ისტორიული ძეგლი: „აჯამეთის მაცხოვარი“.

## დემოგრაფია
2014 წლის აღწერის მონაცემებით სოფელში ცხოვრობს 296 ადამიანი.

## ისტორია
ისტორიულ წყაროებში პირველად მოიხსენიება დავით აღმაშენებლის ისტორიკოსთან XI საუკუნის II ნახევარში, როგორც სანადირო ადგილი. ვახუშტი ბაგრატიონის ცნობით:

1906 წლის იანვარში რუსეთის რევოლუციის დროს მაქსუდ ალიხანოვ-ავარსკის სადამსჯელო ექსპედიციამ  სადგურ აჯამეთში დახვრიტა 12 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ახალი სვირი

**ახალი სვირი** — სოფელი საქართველოში, იმერეთის მხარის ზესტაფონის მუნიციპალიტეტში, (მეორე სვირის თემი). მდებარეობს კოლხეთის დაბლობზე. მდინარე ყვირილის მარცხენა მხარეს. ზღვის დონიდან 122 მეტრი, ზესტაფონიდან 14 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 367 ადამიანი.

## ეტიმოლოგია
სულხან-საბა ორბელიანის „სიტყვის კონაში“ სვირი განმარტებულია, როგორც მცველი. სახელწოდება, სავარაუდოდ, სოფლის ტერიტორიაზე არსებული ნაპურადევის ციხის თავდაცვითი ფუნქციიდან მომდინარეობს.

## ეკონომიკა
მეორე სვირის ტერიტორიაზეა აჯამეთის სახელმწიფო ნაკრძალის ნაწილი. სოფლის ტერიტორიაზე მოყვანილი ვაზის შესაბამისი ჯიშებისგან (ცოლიკოური, ციცქა, კრახუნა) მზადდება ადგილწარმოშობის დასახელების კონტროლირებადი ღვინო სვირი. სოფელში გადის აჯამეთის არხი, სარწყავი სისტემა, რომელიც სოფელ მეორე სვირიდან სოფელ ვარციხისკენ მიემართება. სოფელში არის რკინიგზის სადგური სამტრედია-ხაშურის მონაკვეთზე.

## ლიტერატურა
## რესურსები ინტერნეტში
*სვირის არაოფიციალური საიტი 
*ახალი სვირის რუკა

## სქოლიო
კატეგორია:ზესტაფონის მუნიციპალიტეტის სოფლები
ბეღლევი (ზედა საქარის თემი)

**ბეღლევი** — სოფელი საქართველოში, იმერეთის მხარის ზესტაფონის მუნიციპალიტეტში (ზედა საქარის თემში). მდებარეობს მდინარე ბუჯას ხეობაში. ზღვის დონიდან 280 მეტრი, ზესტაფონიდან 4 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 167 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ცფათი

**ცფათი** (, *Tzfat*; , *Ṣafad*) — ქალაქი ისრაელის ჩრდილოეთში, ებრაელთა ოთხი წმინდა ქალაქიდან ერთ-ერთი. ქალაქი მდებარეობს, ზღვის დონიდან 900 მეტრ სიმაღლეზე, ზემო გალილეის მთების ერთ-ერთ მწვერვალზე. 2007 წელს ქალაქის მოსახლეობა შეადგენდა 28,500 ადამიანს.

კატეგორია:ისრაელის ქალაქები
გამოღმა ბოსლევი

**გამოღმა ბოსლევი** — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი). მდებარეობს მდინარე ყვირილის მარჯვენა ნაპირას. ზესტაფონი-ჭიათურის შიდასახელმწიფოებრივი მნიშვნელობის საავტომობილო გზაზე. ზღვის დონიდან 540 მეტრი, ზესტაფონიდან 13 კილომეტრი. სოფელში არის საჯარო სკოლა. სოფელში არის საექიმო ამბულატორია.

## დემოგრაფია
2014 წლის აღწერის მონაცემებით სოფელში ცხოვრობს 397 ადამიანი.

## ღირსშესანიშნაობები
სოფელში შემორჩენილია VII საუკუნის სამეთვალყურეო კოშკის ნანგრევები და XII საუკუნის ციხე. სოფელში დგას XVII საუკუნის მეორე ნახევრის ეკლესია, რომელიც წმინდა გიორგის სახელობისაა. ეკლესია გუმბათიანია.

## ლიტერატურა
* *ბოჭორიძე გ.* იმერეთის ისტორიული ძეგლები, გვ. 144-145, თბილისი, 1995

## რესურსები ინტერნეტში
*გამოღმა ბოსლევის რუკა

## სქოლიო
კატეგორია:ზესტაფონის მუნიციპალიტეტის სოფლები
ბეღლევი (ბოსლევის თემი)

**ბეღლევი** — სოფელი საქართველოში, იმერეთის მხარის ზესტაფონის მუნიციპალიტეტში, ბოსლევის თემის ცენტრი (სოფლები: გამოღმა ბოსლევი, გაღმა ბოსლევი, დიდწიფელა, მარცხენა რკვია, მარჯვენა რკვია). მდებარეობს იმერეთის მაღლობის დასავლეთ ნაწილში. მდინარე ყვირილის მარჯვენა ნაპირას. ზღვის დონიდან 400 მეტრი, ზესტაფონიდან 15 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 235 ადამიანი.

## ლიტერატურა
## რესურსები ინტერნეტში
*ბეღლევის რუკა

## სქოლიო
კატეგორია:ზესტაფონის მუნიციპალიტეტის სოფლები
გაღმა ბოსლევი

**გაღმა ბოსლევი** — სოფელი საქართველოში, იმერეთის მხარის ზესტაფონის მუნიციპალიტეტში (ბოსლევის თემი). მდებარეობს ჭიათურის პლატოზე, მდინარე ყვირილის მარცხენა ნაპირას. ზღვის დონიდან 500 მეტრი, ზესტაფონიდან 18 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 271 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
დიდი განთიადი

**დიდი განთიადი** — სოფელი საქართველოში, იმერეთის მხარის ზესტაფონის მუნიციპალიტეტში (ადმინისტრაციული ერთეული ძირულა). 

მდებარეობს მდინარე ძირულის მარცხენა მხარეს, ზღვის დონიდან 400 მ-ზე. ზესტაფონიდან დაშორებულია 18 კმ-ით, ძირულიდან (უახლოესი რკინიგზის სადგური) — 3 კმ-ით. სოფელში დგას წმინდა გიორგის სახელობის XVIII საუკუნის ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 244 ადამიანი.

## ლიტერატურა
## რესურსები ინტერნეტში
*დიდი განთიადის რუკა

## სქოლიო
კატეგორია:ზესტაფონის მუნიციპალიტეტის სოფლები
მარჯვენა რკვია

**მარჯვენა რკვია** — სოფელი საქართველოში, იმერეთის მხარის ზესტაფონის მუნიციპალიტეტში, (ბოსლევის თემი), მდებარეობს მდინარე ყვირილის ხეობაში. ზღვის დონიდან 320 მეტრი, ზესტაფონიდან 22 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 96 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ერაზმუს როტერდამელი

**დეზიდერიუსი ერაზმუს როტერდამელი**   (ნამდვილი სახელი და გვარი გერჰარდ გერჰარდსი (Gerhard Gerhards); ზოგჯერ ცნობილი, როგორც *ერასმუს როტერდამელი* ან *ერაზმ როტერდამელი*) (დ. 28 ოქტომბერი, 1466/1469, როტერდამი — გ. 12 ივლისი, 1536, ბაზელი) — რენესანსის პერიოდის ნიდერლანდელი ჰუმანისტი კათოლიკე ქრისტიანი თეოლოგი, ფილოსოფოსი, ფილოლოგი, მთარგმნელი და მწერალი. წერდა ლათინურ ენაზე. ერაზმუს როტერდამელმა უარყო შუა საუკუნეების სწავლა–აღზრდის სისტემა. გამოსცა „ახალი აღთქმა“ ბერძნულ ენაზე, დაურთო საკუთარი ლათინური თარგმანი, რომელიც საფუძვლად დაედო ლუთერის ბიბლიის თარგმნას. გამოსცა ანტიკურ ავტორთა და ეკლესიის მამათა კრიტიკული ჟანრის თხზულებები. ჰუმანისტური იდეები ლიტერატურაში ყველაზე უფრო სრულყოფილად ერაზმუს როტერდამელმა გამოხატა.

## შემოქმედება
ერაზმუს როტერდამელის ყველაზე მნიშვნელოვანი მხატვრული ნაწარმოებია სქოლასტიკის წინააღმდეგ მიმართული სატირა – „ქება სისულელისა“, რომელშიც იგი ამხელს გაბატონებული ეკლესიის მანკიერებას, შუასაუკუნეობრივ ჩამორჩენილობას, უმეცრებას, აკრიტიკებს მთავრებსა და ომისმოყვარე თავადებს. ერაზმუს როტერდამელის მიზანი იყო ანტიკურობის და ქრისტიანობის სინთეზით ქრისტიანული ჰუმანიზმის დაფუძნება. თავის თვალსაზრისს მან „ქრისტეს ფილოსოფია“ უწოდა. მისთვის უმთავრესი იყო ადრინდელი  ქრისტიანობის აღორძინება და ამასთან დაკავშირებით ანტიკური მეცნიერებისა და ხელოვნების დაფასება. მასვე ეკუთვნის ანდაზების კრებულები („Adagia“, 1500), დიალოგები („შინაური საუბრები“, 1518), კომენტარები, ფილოლოგიური თხზულებანი. ფილოსოფიური თვალსაზრისით მნიშვნელოვანია ტრაქტატი „ქრისტიანი მეომრის ხანჯალი“ (1502).

## მეტსახელი
მისი კოდირებული სახელი დესიდერიუს ერასმუს როტერდამელი, შეიცავს შემდეგ სამ ელემენტს: ლათინური არსებითი სახელი *დესიდერიუმ* („ლტოლვა“ ან „სურვილი“; ბერძნული ზედსართავი ἐράσμιος (*erásmios*) ნიშნავს „სურვილის მქონე“, და ასევე *ერასმუს* წმინდასაც ნიშნავს; და ბოლოს ლათინიზირებული ქალაქის სახელი როტერდამი (*როტერდამუს* = „როტერდამელი“).

ერასმუსი კლასიკური სწავლული იყო, ვისაც წმინდა ლათინური სტილით უყვარდა წერა და შერქმეულ მეტსახელს „ჰუმანისტების უფლისწულს“ სიამოვნებით ირგებდა. მას ასევე „ქრისტიანი ჰუმანისტების სამეფო დიდებასაც“ უწოდებდნენ.

## ლიტერატურა
* McDonald, Grantley. *Biblical Criticism in Early Modern Europe: Erasmus, the Johannine Comma, and Trinitarian Debate* (Cambridge and New York: Cambridge University Press, 2016)
* Christ-von Wedel, Christine. *Erasmus of Rotterdam: Advocate of a New Christianity* (Toronto: University of Toronto Press, 2013)
* Bietenholz, Peter G. ''Encounters with a Radical Erasmus. Erasmus' Work as a Source of Radical Thought in Early Modern Europe* (Toronto: University of Toronto Press, 2009)
* Dodds,  Gregory D. *Exploiting Erasmus: The Erasmian Legacy and Religious Change in Early Modern England'' (Toronto: University of Toronto Press, 2009)

## რესურსები ინტერნეტში
* Index of Erasmus' Opera Omnia (ლათინური)

## სქოლიო
კატეგორია:ჰოლანდიელი ფილოსოფოსები
კატეგორია:ჰოლანდიელი თეოლოგები
კატეგორია:გარდაცვლილი 1536
კატეგორია:მწერლები ანბანის მიხედვით
დიდწიფელა

**დიდწიფელა** — სოფელი საქართველოში, იმერეთის მხარის ზესტაფონის მუნიციპალიტეტში (ბოსლევის ადმინისტრაციული ერთეული).

მდებარეობს ზემო იმერეთის პლატოზე, მდინარე ყვირილის ხეობაში, ზღვის დონიდან 520 მ-ზე, ზესტაფონიდან 21 კმ-ში.

## დემოგრაფია
2014 წლის აღწერის მონაცემებით სოფელში ცხოვრობს 63 ადამიანი.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ოთხმჭრელიანები

**ოთხმჭრელიანები** () — ძუძუმწოვრების ყოფილი ქვერიგი, რომელსაც ადრე მღრღნელების რიგში აერთიანებდნენ. მოიცავდა 2 ოჯახს: კურდღლისებრთა და მებულულესებრთა. ამჟამად ოთხმჭრელიანებს დამოუკიდებელ რიგად — კურდღლისნაირებად თვლიან; ტერმინი აღარ გამოიყენება.

## ლიტერატურა
კატეგორია:ძუძუმწოვრები
დილიკაური

**დილიკაური** — სოფელი საქართველოში, იმერეთის მხარის ზესტაფონის მუნიციპალიტეტში, ადმინისტრაციული ერთეულის (სოფლები: დილიკაური, ქველეთუბანი) ცენტრი.

## გეოგრაფია
დილიკაური მდებარეობს ზემო იმერეთის მაღლობზე, ზღვის დონიდან 440 მეტრზე, ზესტაფონიდან 9 კილომეტრზე. სოფლის ტერიტორია 2655 ჰექტარს შეადგენს. დასავლეთიდან სოფელს ესაზღვრება სოფელი ბეღლევი, ჩრდილოეთიდან - სოფელი ქველეთუბანი, სამხრეთიდან — სოფელი მარტოთუბანი და ზედა საქარა.

სოფელი შედგება შემდეგი უბნებისაგან: ცერცვაძეების, ქვაგატეხილი, კოპერაცის, ღავთაძე-სიხაძე-ხვედელიძეების, ზედა და შუა სვიანაძეების უბნები. ქვაგატეხილის სახელწოდება წარმოსდგება ამ უბანში სატეხი ქვის კარიერისაგან, დანარჩენებისა კი მოსახლეობის გვარებიდან.

სოფელ დილიკაურის ტერიტორიაზე მიედინება მდინარეებია: ნარულა, ყვირილა, ბუჯა, ჩოხელთა, დილიკაურის ღელე. ძირითადად ფოთლოვანი მცენარეებია გავრცელებული; წაბლი, მუხა, რცხილა, აკაცია, წიფელი და სხვ.
## ინფრასტრუქტურა
სოფელში არის საჯარო სკოლა, საექიმო ამბულატორია, ვეტერინარული პუნქტი, ბიბლიოთეკა, მეორე მსოფლიო ომის მსხვერპლთა მემორიალი.
## დემოგრაფია
2014 წლის აღწერის მონაცემებით სოფელში ცხოვრობს 1813 ადამიანი.

## სახელწოდება
სოფელი ისტორიულ წყაროებში მოიხსენიება XV საუკუნიდან. ლეგენდის თანახმად აქ დილეგები იყო და აქედან წარმოსდგა სოფლის სახელწოდება „დილეგოური“, რამაც მოგვიანებით „დილიკაურის“ სახე მიიღო.

## ღირსშესანიშნაობები
სოფლის ტერიტორიაზე დგას VI საუკუნის ღვთისმშობლის სახელობის ეკლესია, V საუკუნის ციხის, ასევე ე.წ. დამწვარი ციხის ნანგრევები.

## ცნობილი ადამიანები
სოფელში დაიბადა პოეტი გრიგოლ აბაშიძე.

## ლიტერატურა
## სქოლიო
კატეგორია:ზესტაფონის მუნიციპალიტეტის სოფლები
ჰარალდ V

**ჰარალდ V** (, დ. 21 თებერვალი, 1937) — ნორვეგიის მეფე 1991 წლის 17 იანვრიდან. ტახტზე მამამისის ულაფ V გარდაცვალების შემდეგ ავიდა. 

ჰარალდი პირველი პრინცია, რომელიც ბოლო ასწლეულში ნორვეგიაში დაიბადა. 1940 წელს ქვეყანაში ნაცისტების შეჭრის შემდეგ სამეფო ოჯახმა დატოვა ოსლო და ვაშინგტონში ცხოვრობდნენ. 1945 წელს უფლისწული ნორვეგიაში დაბრუნდა და 1955 წელს ოსლოს უნივერსიტეტში ჩააბარა. ამის მერე სამხედრო აკადემიაში გადავიდა. 1960 წლიდან ოქსფორდში სწავლობდა. 

1968 წელს ცოლად არათავადიშვილი, სონია ჰარალდსენი შეირთო, მისგან ორი შვილი: პრინცესა მართა ლუიზა და კრონპრინცი ჰოკონი შეეძინა, რომელიც ტახტის მემკვიდრედ მიიჩნევა.

## რესურსები ინტერნეტში 
*Official Website of the Norwegian Royal Family 
*Official Website of the Norwegian Royal Family: biography of the King 
*Biography from Norwegian government web site
*Summary biography of the King 
*The Royals

კატეგორია:ნორვეგიის მეფეები
კატეგორია:გლუქსბურგები
კატეგორია:დაბადებული 1937
კატეგორია:დაბადებული 21 თებერვალი
კატეგორია:ცოცხალი ადამიანები
ჰოკონი (კრონპრინცი)

thumb|2009 წელი, მსოფლიო ეკონომიკური ფორუმი
**მისი სამეფო უმაღლესობა კრონპრინცი ჰოკონი** (ნათლობის სახელი ჰოკონ მაგნუსი, ნორვ. Haakon Magnus, დ. 20 ივლისი, 1973, ოსლო) — ნორვეგიის ტახტის მემკვიდრე, ნორვეგიის მეფის ჰარალდ V და დედოფალ სონიას ვაჟი. შლეზვიგ-ჰოლშტეინ-ზონდერბურგ-გლუქსბურგების დინასტიის წარმომადგენელი.

## რესურსები ინტერნეტში 
* Royal House of Norway 
* Official biography 
* The Royal Norwegian Order of St Olav – Crown Prince Haakon a recipient of the Grand Cross with Collar 
*(translation of title: - The couple, the Crown Prince and Crown Princess, are doing political work) "- *Kronprinsparet driver politisk arbeid*" 

კატეგორია:ნორვეგიის უფლისწულები
კატეგორია:დაბადებული 1973
კატეგორია:დაბადებული 20 ივლისი
კატეგორია:ცოცხალი ადამიანები
კატეგორია:ოსლოში დაბადებულები
ულაფ V

thumb|კრონპრინცი ულაფი მეუღლე მართასთან ერთად, რომელიც დედოფალი არ გამხდარა. 1950

**ულაფ V** იგივე **ოლაფ V** (, დ. 2 ივლისი, 1903, — გ. 17 იანვარი, 1991) — 1957 წლიდან ნორვეგიის მეფე. ჰოკონ VII ვაჟი.

დაიბადა სანდრინჰემში, ნორფოლკის საგრაფო, დიდი ბრიტანეთი. მამის მხრიდან დანიის უფლისწული გლუქსბურგების გვარიდან, კრისტიან IX შვილთაშვილი, დედის მხრიდან (ნორვეგიის მომავალი დედოფალი მოდი) — კრისტიან IX ქალიშვილის ალექსანდრას ქმრის ბრიტანეთის მეფის ედუარდ VII შვილიშვილი. მამამისის შემდეგ ნორვეგიის სამეფო ტახტზე არჩევამდე ალექსანდრე ერქვა. 

## ბიოგრაფია 
მიიღო სამხედრო განათლება. გატაცებული იყო თხილამურებითა და აფროსანი სპორტით, რამდენიმე ოლიმპიური თამაშის მონაწილე, 1928 წლის საზაფხულო ოლიმპიადის გამარჯვებული აფროსან სპორტში.

ნორვეგიის ნაცისტების მიერ ოკუპაციისას 1940-1944 წლებში კრონპრინცი ულაფი დიდ ბრიტანეთში, აშშ-სა და კანადაში იმყოფებოდა, ნორვეგიის ემიგრანტული და მოკავშირე ჯარების ინსპექტირებას ეწეოდა და რუზველტთან კარგ ურთიერთობას ინარჩუნებდა. ჰქონდა არაერთი სახელმწიფოს უმაღლესი ჯილდო. მონაწილეობა მიიღო ნორვეგიაში გერმანელთა განიარაღებაში, ომის შემდეგ ქვეყნის რაკეტსაწინააღმდეგო თავდაცვას ედგა სათავეში.

1928 წელს მართა შვედი შეირთო ცოლად, რომელიც 1954 წელს ქმრის გამეფებამდე გარდაიცვალა. 

მეფობისას ძალიან პოპულარული იყო. ბევრს დადიოდა ქალაქში მანქანით (საჭესთან თვითონვე იჯდა, დაცვის გარეშე) და აცხადებდა, რომ 4 მილიონი პირადი მცველი ჰყავდა (ყველა ნორვეგიელი). სერიოზულად იყო დაკავებული სამხედრო საქმით, ცნობილი იყო სახელმწიფო ვიზიტებით. ზოგიერთი მონაცემებით, მეფის აღსასრული დააჩქარა ცნობამ 1991 წელს სპარსეთის ყურეში ომის დაწყების შესახებ. ულაფ V მემკვიდრედ მისი ერთადერთი ვაჟი ჰარალდი V დასახელდა.

კატეგორია:ნორვეგიის მეფეები
კატეგორია:გლუქსბურგები
კატეგორია:1928 წლის ზაფხულის ოლიმპიური თამაშების ჩემპიონები
კატეგორია:დაბადებული  2 ივლისი
კატეგორია:დაბადებული 1903
კატეგორია:გარდაცვლილი  17 იანვარი
კატეგორია:გარდაცვლილი 1991
ოიტა (მრავალმნიშვნელოვანი)

**ოიტა** შეიძლება აღნიშნავდეს:
*ოიტა - ქალაქი იაპონიაში
*ოიტა - პრეფექტურა იაპონიაში
სახნინი

**სახნინი** (;  or  *Sikhnin*) — ქალაქი ისრაელის ჩრდილოეთ რაიონში. მდებარეობს გალილეაში, ქარმიელიდან 12 კმ-ით სამხრეთით და აკოდან 23 კმ-ით აღმოსავლეთით. სახნინთან ახლოს მდებარეობს ებრაული დასახლება მისგავი და სამრეწველო ზონა ტარდიონი.

კატეგორია:ისრაელის ქალაქები
ოკაიამა (მრავალმნიშვნელოვანი)

საკუთარი სახელი **ოკაიამა** შეიძლება აღნიშნავდეს:

*ოკაიამა — ქალაქი იაპონიაში;
*ოკაიამა — პრეფექტურა იაპონიაში.
ოკალმახე

**ოკალმახე** — მდინარე წალენჯიხის მუნიციპალიტეტში, ოხაჩქუის კარსტული მასივის ჩრდილოეთ კალთაზე, ეიცის მარჯვენა შენაკადი. სათავე აქვს ზღვის დონიდან 1930 მ-ზე. სიგრძე 14,4 კმ, აუზის ფართობი 68,9 კმ². საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზამთარში. საშუალო წლიური ხარჯი შესართავთან 3,51 მ³/წმ.

## ლიტერატურა
კატეგორია:სამეგრელო-ზემო სვანეთის მხარის მდინარეები
ოკაპი

**ოკაპი** () — წყვილჩლიქოსანი ცხოველი ჟირაფისებრთა ოჯახისა. მისი სხეულის სიგრძე 2 მ, მასა 250 კგ აღწევს, აქვს მოგრძო ცხვირ-პირი, დიდი ყურები, 2 მოკლე რქა, ძალზე გრძელი ენა, მოკლე წვრილი კუდი, რომელიც ფუნჯით ბოლოვდება, მოთეთრო თავი, მონაცრისფრო-ყავისფერი სხეული, თეთრი და მუქი განივზოლებიანი გავა და ფეხები. იშვიათი ცხოველია. გავრცელებულია აფრიკაში, ბინადრობს მდინარე კონგოს აუზის ტენიან ტროპიკულ ტყეებში. ცხოვრობს ერთეულებად ან წყვილებად. იკვებება ფოთლებით. მაკეობა 440 დღე-ღამე გრძელდება.

## იხილეთ აგრეთვე
*ოკაპის ნაკრძალი

## ლიტერატურა 
კატეგორია:ჟირაფისებრნი
ოკეანარიუმი

[მინი|ოკეანარიუმი, [ლისაბონი|ლისაბონში. პორტუგალია]]
**ოკეანარიუმი** — ზღვისწყლიანი ხელოვნური აუზი, რომელშიც ჰყავთ ზღვის ცხოველები. ოკეანარიუმში ჩვეულებრივ სხვადასხვა ზომის რამდენიმე განყოფილებაა. მისი ერთ-ერთი გვერდითი კედელი გამჭვირვალეა — აუზის ცხოველებზე დაკვირვებათა ჩასატარებლად. გვერდიდან მოწყობილია ამფითეატრი მაყურებელთათვის: ასეთ ოკეანარიუმში მართავენ წარმოდგენებს გაწვრთნილი დელფინების ან სელაპების მონაწილეობით. ზოგიერთ ოკეანარიუმში ტარდება სამეცნიერო-კვლევითი მუშაობა (მაგ., ჰავაის კუნძულებზე. ოკეანარიუმებს დიდი მნიშვნელობა აქვთ როგორც კულტურულ-საგანმანათლებლო და ტურისტულ ცენტრებს. საყურადღებოა ლოს-ანჯელესის ოკეანარიუმი, რომელშიც 3000 მ3-მდე და 2500 მ3-მდე მოცულობის 2 აუზია. მესამე, ღია წყალსატევში, „ზღვის ცირკში“, აჩვენებენ გაწვრთნილ სელაპებსა და დელფინებს. სან-დიეგოს (აშშ)  ოკეანარიუმში თევზების შესანიშნავი კოლექციაა და უჩვენებენ გაწვრთნილ დელფინებსა და ცელნამგალა ვეშაპებს. ჰონოლულუს (ჰავაის კუნძულები) ოკეანარიუმში შექმნილია მარჯნის რიფის ბუნებრივი ეკოსისტემა. ცნობილია აგრეთვე სან-ფრანცისკოს, იაპონიის და სხვათა ოკეანარიუმები. საქართველოში არის ბათუმის დელფინარიუმი.

## იხილეთ აგრეთვე 
*დელფინარიუმი

## ლიტერატურა
**ჯანაშვილი ა.*, ქსე, ტ. 7, გვ. 508, თბ., 1984
* Lou Jacobs, *Wonders of an oceanarium: The story of marine life in captivity*. Golden Gate Junior Books, 1965.
* Joanne F. Oppenheim, *Oceanarium*. BBooks, 1994. ISBN 0-553-09520-X.
* Patryla, Jim. (2005). *A Photographic Journey Back To Marineland of the Pacific*. Lulu Publishing. ISBN 978-1-4116-7130-0.

კატეგორია:ოკეანოლოგია
პენსილვანიური ეპოქა

**პენსილვანიური ეპოქა** (რიგი) წარმოადგენს კარბონული პერიოდის პირველ საფეხურს, რომელიც დაიწყო 318.1 ± 1.3 მლნ.წ.წ და დასრულდა 299 ± 0.8 მლნ.წ.წ. ეპოქას სახელი ეწოდა პენსილვანიის შტატის პატივსაცემად, რადგან სწორედ ამ ტერიტორიაზე იქნა აღმოჩენილი პენსილვანიური პერიოდის უამრავი ქვა. 

## ქვედანაყოფები 
პენსილვანიური ეპოქა მრავალნაირადაა დანაწილებული, თუმცა სტრატიგრაფიის საერთაშორისო კომისია (*ICS*) რუსულ დაყოფას ემხრობა, რომლის  მიხედვით პენსილვანიური პერიოდი შედგება 4 საფეხურისგან:
*ბაშკირული 318.1 ± 1.3 - 311.7 მლნ.წ.წ (უძველესი)
*მოსკოვური 311.7 - 306.5±1.0 მლნ.წ.წ
*კასიმოვიანული 306.5±1.0 - 303.9±0.9 მლნ.წ.წ
*გჟელური 303.9±0.9 - 299.0±0.8 მლნ.წ.წ. (რუსული სოფელი გჟელის პატივსაცემად)

## რესურსები ინტერნეტში 
*nationmaster.com ბაშკირული
*nationmaster.com კასიმოვიანული
*nationmaster.com გჟელური

კატეგორია:გეოლოგიური პერიოდები